ai4bharat/Pralekha huggingface dataset:
কর্পোরেটবিষয়সংক্রান্তমন্ত্রক
ভারতে ঋণ পরিশোধে অক্ষমতা ও দেউলিয়া বিধি পর্ষদ  চলতি বছরের পয়লা অক্টোবর পঞ্চম প্রতিষ্ঠা বার্ষিকী উৎযাপন করবে
নতুন দিল্লি, ২৯ সেপ্টেম্বর, ২০২১
ভারতে ঋণ পরিশোধে অক্ষমতা ও দেউলিয়া বিধি পর্যদ  পয়লা অক্টোবর পঞ্চম প্রতিষ্ঠা বার্ষিকী উদযাপন করবে। প্রধানমন্ত্রী শ্রী নরেন্দ্র মোদীর আর্থিক উপদেষ্টা পর্ষদের চেয়ারম্যান ডঃ বিবেক দেবরয় এই অনুষ্ঠানে প্রধান অতিথি হিসেবে উপস্থিত থাকবেন। তিনি ‘ফ্রম নো এক্সিট টু ইজি এক্সিট – এ কেস স্টাডি অফ আইবিসি’-র ওপর বক্তব্য রাখবেন। অনুষ্ঠানে কর্পোরেট বিষয়ক মন্ত্রকের সচিব শ্রী রাজেশ ভর্মা, অর্থ মন্ত্রকের মুখ্য আর্থিক উপদেষ্টা ডঃ কৃষ্ণমূর্তি সুব্রমানিয়ান উপস্থিত থাকবেন।
ঋণ পরিশোধে অক্ষমতা ও দেউলিয়া বিধি - ২০১৬ চালু হওয়ার পর পাঁচ বছরের কর্মকাণ্ড, আইবিসি ২০১৬-র ওপর ডাক টিকিট এবং এই পাঁচ বছরে পর্ষদের যাত্রা পথের ঘটনাবলি ই-বুক আকারে প্রকাশ করা হবে। অনুষ্ঠানে ঋণ পরিশোধে অক্ষমতা এবং দেউলিয়া বিধি ২০১৬ –এর ওপর আয়োজিত দ্বিতীয় জাতীয় অনলাইন ক্যুইজ প্রতিযোগিতায় স্বর্ণপদক জয়ীদের পুরষ্কৃত করা হবে।
নতুন দিল্লির লোধি রোডে ইন্ডিয়া হ্যাবিটেড সেন্টারে স্টেইন অডিটোরিয়ামে এই অনুষ্ঠানের আয়োজন করা হয়েছে। পাশাপাশি ভার্চুয়াল মাধ্যমেও এই অনুষ্ঠান সরাসরি দেখার সুযোগ থাকছে। এর লিঙ্কটি হল - https://ibbi.gov.in/annualday2021.
উল্লেখ্য, ২০১৬ সালে দেশে ঋণ পরিশোধে অক্ষমতা ও দেউলিয়া বিধি প্রণয়ন করা হয়। এই বিধি কার্যকর করতে ওই বছরই পয়লা অক্টোবর ভারতে ঋণ পরিশোধে অক্ষমতা ও দেউলিয়া বিধি পর্ষদ প্রতিষ্ঠিত হয়। সেকথা স্মরণে রেখেই প্রতি বছর এই দিনটি আইবিবিআই-এর প্রতিষ্ঠা দিবস হিসেবে উদযাপন করে থাকে।
CG/SS/SKD/
(Visitor Counter : 243
প্রতিরক্ষামন্ত্রক
‘সি ভিজিল’ মহড়া
নয়াদিল্লি, ১৮ এপ্রিল, ২০১৯
ভারতীয় নৌ-বাহিনীর প্রথম জাতীয় স্তরের উপকূল প্রতিরক্ষা মহড়া ‘সি ভিজিল’ অনুষ্ঠিত হয় গত ২২-২৩ জানুয়ারি। কেন্দ্র এবং ১৩টি উপকূলবর্তী রাজ্য ও কেন্দ্রশাসিত অঞ্চলকে নিয়ে দেশ জুড়ে উপকূল নিরাপত্তার সরঞ্জামের কার্যকারিতা নিয়ে একসঙ্গে এই অনুশীলন হয়।
‘সি ভিজিল’ মহড়া সম্পর্কে গত ১৬ই এপ্রিল জানানো হল নৌ-বাহিনীর পক্ষ থেকে। বাহিনীর উপ-প্রধান ভাইস অ্যাডমিরাল এম এস পাওয়ার এই সম্পর্কে জানান। উপস্থিত ছিলেন নৌ-বাহিনী, উপকূলরক্ষী বাহিনী, কেন্দ্রীয় মন্ত্রক, রাজ্য সরকারি ও কেন্দ্রশাসিত অঞ্চলের সংস্থা এবং গোয়েন্দা সংস্থাগুলির প্রতিনিধি। টেলি-কনফারেন্সের মাধ্যমে বিভিন্ন রাজ্যের সংশ্লিষ্ট দপ্তরগুলি অংশ নেয়।
নৌ-বাহিনীর উপ-প্রধান মহড়ায় প্রাপ্ত গুরুত্বপূর্ণ ফলগুলির ওপর আলোকপাত করেন এবং উপকূল নিরাপত্তা এবং সুরক্ষা ব্যবস্থায় গত এক দশকে অগ্রগতির জন্য সংশ্লিষ্ট সকলকে অভিনন্দন জানান। তিনি মহড়া চলাকালীন সবক’টি সংস্থার মধ্যে পূর্ণ সমন্বয় এবং বোঝাপড়া বৃদ্ধির প্রশংসা করেন। তিনি নিরাপত্তা সংক্রান্ত সমস্যার মোকাবিলায় নমনীয়তা এবং দ্রুততার সঙ্গে মুখোমুখি হওয়ার ওপর জোর দেন।
মহড়া থেকে প্রাপ্ত অভিজ্ঞতা সম্পর্কে সকলকে অবহিত করে পরবর্তী পদক্ষেপ নেওয়ার পরামর্শ দেওয়া হয়। ন্যাশনাল কমিটি ফর স্ট্রেংদেনিং মেরিটাইম অ্যান্ড কোস্টাল সিকিউরিটির পরবর্তী বৈঠকে এই সম্পর্কে আলোচনা হবে।
CG/AP/DM
(Visitor Counter : 105
বিজ্ঞানওপ্রযুক্তিমন্ত্রক
দেশে গবেষণা পরিকাঠামোকে শক্তিশালী করে তুলতে সংসদে ন্যাশনাল রিসার্চ ফাউন্ডেশন বিল, ২০২৩ পেশে অনুমোদন কেন্দ্রীয় মন্ত্রিসভায়
নয়াদিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভা আজ ন্যাশনাল রিসার্চ ফাউন্ডেশন বিল , ২০২৩ সংসদে পেশে অনুমোদন দিয়েছে। অনুমোদিত বিলটি এনআরএফ প্রতিষ্ঠার পথ প্রশস্ত করবে, যা গবেষণা ও উন্নয়নের বিষয়ে প্রচার বৃদ্ধি করবে এবং ভারতে কলেজ, বিশ্ববিদ্যালয়, গবেষণা প্রতিষ্ঠান, গবেষণা ও উন্নয়নমূলক পরীক্ষাগারগুলিতে গবেষণা ও উদ্ভাবনের সংস্কৃতির বিষয়ে উৎসাহ যোগাবে।
এই বিলটি সংসদে অনুমোদনের পর এনআরএফ প্রতিষ্ঠিত হবে, জাতীয় শিক্ষা নীতি  – এর সুপারিশ অনুসারে একটি নিয়ামক সংস্থা দেশে বৈজ্ঞানিক গবেষণার উচ্চস্তরীয় কৌশলগত দিক নির্দেশ করবে। এর জন্য ৫ বছরে  আনুমানিক ব্যয় ধরা হয়েছে ৫০ হাজার কোটি টাকা।
এনআরএফ – এর প্রশাসনিক বিভাগ হবে বিজ্ঞান ও প্রযুক্তি দপ্তর, যা গবেষক ও বিভিন্ন বিষয়ের পেশাদারদের সমন্বয়ে গঠিত একটি গভর্নিং বোর্ড দ্বারা নিয়ন্ত্রিত হবে। যেহুতু, এনআরএফ – এর পরিধি বিস্তৃত, সমস্ত মন্ত্রকে এর প্রভাব রয়েছে, তাই প্রধানমন্ত্রী পদাধিকার বলে এই বোর্ডের সভাপতি হবেন। কেন্দ্রীয় বিজ্ঞান ও প্রযুক্তি মন্ত্রী এবং শিক্ষা মন্ত্রী পদাধিকার বলে সহ-সভাপতি হবেন। এনআরএফ – এর কাজ ভারত সরকারের প্রধান বৈজ্ঞানিক উপদেষ্টার সভাপতিত্বে একটি কার্যনির্বাহী পর্ষদ দ্বারা পরিচালিত হবে।
(এনআরএফ শিল্প সংস্থা, শিক্ষা প্রতিষ্ঠান, সরকারের বিভিন্ন দপ্তর এবং গবেষণা প্রতিষ্ঠানগুলির মধ্যে সমন্বয় গড়ে তুলবে।
CG/SS/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২১ মার্চ, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮১ কোটি ২৪ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২৫ হাজার ১০৬
সুস্পষ্টভাবে করোনায় আক্রান্তের হার ০.০৬ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ২ হাজার ৬৫২ জন; এরফলে, মোট সুস্থতার সংখ্যা বেড়ে ৪ কোটি ২৪ লক্ষ ৬৭ হাজার ৭৭৪
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৫৪৯
দৈনিক ভিত্তিতে আক্রান্তের হার ০.৪০ শতাংশ
সাপ্তাহিক ভিত্তিতে আক্রান্তের হার ০.৪০ শতাংশ
এখনও পর্যন্ত মোট নমুনা পরীক্ষা হয়েছে ৭৮ কোটি ৩০ লক্ষ; দেশে গত ২৪ ঘন্টায় নমুনা পরীক্ষার সংখ্যা ৩ লক্ষ ৮৪ হাজার ৪৯৯
CG/BD/DM/
(Visitor Counter : 88
প্রধানমন্ত্রীরদপ্তর
তরুণদের লেখার দক্ষতাকে কাজে লাগানো এবং ভারতের বৌদ্ধিক আলোচনায় অংশ গ্রহণের জন্য আহ্বান জানিয়েছেন প্রধানমন্ত্রী
নতুন দিল্লি, ৮ জুন, ২০২১
প্রধানমন্ত্রী শ্রী নরেন্দ্র মোদী ভবিষ্যতের নেতৃত্বের ভূমিকায় তরুণ শিক্ষার্থীদের গড়ে তোলার জন্য একটি জাতীয় প্রকল্প 'যুবা : প্রধানমন্ত্রীর তত্ত্বাবধানে তরুণ লেখকদের পরামর্শ প্রদান' সম্পর্কে যুবদের জানার জন্য আহ্বান জানিয়েছেন।
এক ট্যুইট বার্তায় শ্রী মোদী বলেছেন, 'তরুণদের লেখার দক্ষতা বাড়িয়ে তোলা এবং ভারতের বৌদ্ধিক আলোচনায় অবদান রাখার আকর্ষণীয় সুযোগ রয়েছে এখানে'। আরও বিস্তারিত জানার জন্য ক্লিক করুন নিম্ন লিখিত লিঙ্কে - https://innovateindia.mygov.in/yuva/
জাতীয় শিক্ষা নীতি ২০২০-তে যুব সমাজের ক্ষমতায়ণ এবং ভবিষ্যতের নেতৃত্বের ভূমিকায় তরুণ শিক্ষাবিদদের গড়ে তুলতে পারে এমন এক শিক্ষা সংক্রান্ত ইকো ব্যবস্থাপনা তৈরির ওপর জোর দেওয়া হয়েছে।
এই লক্ষ্য পূরণ করতে এবং ভারতের স্বাধীনতার ৭৫ বছর পূর্তিকে স্মরণ করে একটি জাতীয় প্রকল্প 'যুবা : প্রধানমন্ত্রীর তত্ত্বাবধানে তরুণ লেখকদের পরামর্শ প্রদান' এর সূচনা করা হয়েছে।
মূলত দেশের স্বাধীনতার ৭৫ বছর পূরণের যাত্রাপথে ভারতীয় সাহিত্যের আধুনিক রাষ্ট্রদূতের পরিকল্পনায় এই প্রকল্প গড়ে তোলা হয়েছে। ভারত বই প্রকাশনার জগতে তৃতীয় স্থানে রয়েছে এবং প্রাচীন দেশীয় সাহিত্যের ভান্ডারকে আরও সমৃদ্ধ করে বিশ্ব স্তরে পৌঁছে দিতে এক অনন্য উদ্যোগ গ্রহণ করা হয়েছে।
CG/SS/AS
(Visitor Counter : 87
প্রধানমন্ত্রীরদপ্তর
রাজস্থানের কোটায় নৌকাডুবিতে প্রাণহানির ঘটনায় প্রধানমন্ত্রীর শোক জ্ঞাপন
নতুন দিল্লি, ১৬ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী রাজস্থানের কোটায় নৌকাডুবিতে প্রাণহানির ঘটনায় শোক জ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, “ রাজস্থানের কোটায় নৌকাডুবির ঘটনায় গভীর শোকাহত। যারা তাঁদের নিকটজনেদের হারালেন, তাঁদের সমবেদনা জানাই।“
(CG/CB
প্রধানমন্ত্রীরদপ্তর
নতুন দিল্লির জি২০ সম্মেলন মানবকেন্দ্রিক এবং অন্তর্ভুক্তিমূলক উন্নয়নে এক নতুন পথ নির্ধারণ করবে :প্রধানমন্ত্রী
ভারতের জি২০-র সভাপতিত্ব অন্তর্ভুক্তিমূলক, উচ্চাকাঙ্খী, সিদ্ধান্তমূলক ও কর্মমুখী
নয়াদিল্লি, ৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী দৃঢ়তার সঙ্গে জানিয়েছেন যে নতুন দিল্লির জি২০ সম্মেলন মানব কেন্দ্রিক ও অন্তর্ভুক্তিমূলক উন্নয়নে এক নতুন পথ নির্ধারণ করবে। তিনি বলেছেন, ভারতের জি২০-র সভাপতিত্ব অন্তর্ভুক্তিমূলক, উচ্চাকাঙ্খী, সিদ্ধান্তমূলক ও কর্মমুখী, যেখানে দক্ষিণ গোলার্ধের উন্নয়নমূলক উদ্বেগগুলি দৃঢ়ভাবে উচ্চারিত হয়েছে।
বঞ্চিতদের সেবায় গান্ধীজির লক্ষ্য অনুসরণের গুরুত্ব তুলে ধরে প্রধানমন্ত্রী বলেন, ভারত অগ্রগতির সুদূর প্রসারে মানবকেন্দ্রিক উপায়ের ওপর জোর দিয়েছে।
প্রধানমন্ত্রী জানান, তিনি ‘এক পৃথিবী’, ‘এক পরিবার’ ও ‘এক ভবিষ্যৎ’ শীর্ষক অধিবেশনে সভাপতিত্ব করবেন, যেখানে শক্তিশালী, সুস্থায়ী, অন্তর্ভুক্তিমূলক এবং ভারসাম্যপূর্ণ বৃদ্ধি সহ বিশ্ব সম্প্রদায়ের প্রধান উদ্বেগের বিষয়গুলিও অন্তর্ভুক্ত রয়েছে। বন্ধুত্ব ও সহযোগিতার বন্ধন আরও নিবিড় করতে একাধিক নেতা এবং প্রতিনিধিদলের প্রধানদের সঙ্গে তিনি দ্বিপাক্ষিক বৈঠক করবেন বলেও উল্লেখ করেন।
প্রধানমন্ত্রী আরও জানান, ৯ সেপ্টেম্বর মাননীয় রাষ্ট্রপতি নেতাদের সম্মানে এক নৈশভোজের আয়োজন করেছেন। নেতারা ১০ সেপ্টেম্বর রাজঘাটে মহাত্মা গান্ধীর প্রতি শ্রদ্ধার্ঘ্য অর্পণ করবেন। ওই একই দিনে সমাপ্তি অনুষ্ঠানে জি২০ নেতারা সুস্থায়ী ও পক্ষপাতহীন ‘এক ভবিষ্যৎ’ সেইসঙ্গে ‘এক পরিবার’, এক স্বাস্থ্যকর ‘এক পৃথিবী’র জন্য তাদের সম্মিলিত দৃষ্টিভঙ্গী ভাগ করে নেবেন।
এক্স মাধ্যমে প্রধানমন্ত্রী বলেছেন :
“ভারত ৯ থেকে ১০ সেপ্টেম্বর নতুন দিল্লির আইকনিক ভারত মণ্ডপমে অষ্টাদশ জি২০ সম্মেলন আয়োজন করতে পেরে আনন্দিত। এই প্রথম ভারত জি২০ সম্মেলন আয়োজন করছে। আমি আগানী দুদিন বিশ্বনেতাদের সঙ্গে ফলপ্রসূ আলোচনার অপেক্ষায় রয়েছি।
আমার দৃঢ় বিশ্বাস যে নতুন দিল্লিতে জি২০ সম্মেলন মানব কেন্দ্রিক এবং অন্তর্ভুক্তিমূলক উন্নয়নে এক নতুন পথ নির্ধারণ করবে।”
(AC/SS/NS
স্বরাষ্ট্র মন্ত্রক
দুর্নীতির বিরুদ্ধে লড়াইয়ের আহ্বান জানাল সিবিআই
কলকাতা, ১০ আগস্ট, ২০১৮
কেন্দ্রীয় তদন্ত ব্যুরো বা সিবিআই প্রত্যেকটি কেন্দ্রীয় সরকারি অফিসকে দুর্নীতি-মুক্ত করতে কাজ করছে। দুর্নীতির বিরুদ্ধে লড়াই চালিয়ে যেতে সিবিআই-এর দুর্নীতি দমন শাখার পক্ষ থেকে আহ্বান জানানো হয়েছে যে সরকারি কাজের জন্য কোনও কেন্দ্রীয় সরকারি কর্মচারী উৎকোচ চাইলে, তাদের কাছে যেন অভিযোগ দাখিল করা হয়। একটি বার্তায় দুর্নীতি দমন শাখার কলকাতার দপ্তর 09051613440 বা ০৩৩ ২২৮৯ ৪৪০৮ নম্বরে অভিযোগ জানাতে বলা হয়েছে।
SSS/SC/SB…
(Visitor Counter : 18
সড়কপরিবহণওমহাসড়কমন্ত্রক
প্রধানমন্ত্রী আসামে ২টি সেতুর শিলান্যাস করেছেন
গড়করি বলেছেন, এই প্রকল্পগুলি স্থানীয় মানুষের এক দশক পুরনো দাবি পূরণ করবে
নয়াদিল্লী, ১৮ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ ব্রহ্মপুত্র নদে দুটি বৃহদায়তন সেতু নির্মাণ প্রকল্পের শিলান্যাস করেছেন। এই সেতু দুটির নির্মাণকাজ শেষ হলে তা আসাম ও মেঘালয়ের মানুষের দীর্ঘদিনের দাবি পূরণ করবে।
সেতু দুটির শিলান্যাস উপলক্ষ্যে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি বলেছেন, আসামে সড়ক ও পরিকাঠামো সম্পর্কিত ১ লক্ষ কোটি টাকার একাধিক প্রকল্প গ্রহণ করা হচ্ছে।
তিনি আরও বলেন, গত ৬ বছরে আসামে ৮ হাজার কোটি টাকা খরচে ১ হাজার ৩০০ কিলোমিটার সড়ক নির্মাণের কাজ শেষ হয়েছে। অন্যদিকে আরও ২০ হাজার কোটি টাকার সড়ক নির্মাণের কাজ ২০২২এর মধ্যেই শেষ হবে।
শ্রী গড়করি বলেন, চলতি বছরের মধ্যেই ৩০ হাজার কোটি টাকার বিনিময়ে আরও একগুচ্ছ প্রকল্পের বিস্তারিত প্রকল্প রিপোর্ট তৈরি হয়ে যাবে।
শ্রী গড়করি বলেন, ব্রহ্মপুত্র নদের ওপর আসামের ধুবড়ি এবং মেঘালয়ের ফুলবাড়ির মধ্যে সেতু নির্মাণের দাবি এক দশকের বেশি পুরনো। এই সেতুর ফলে ধুবড়ি ও ফুলবাড়ির মধ্যে দূরত্ব ২০৩ কিলোমিটার হ্রাস পাবে। এমনকি, এই সেতুর মাধ্যমে পশ্চিমবঙ্গের সঙ্গেও আসাম ও মেঘালয়ের সরাসরি যোগাযোগ স্থাপিত হবে। পশ্চিমবঙ্গের শ্রীরামপুর থেকে আসামের ধুবড়ি পর্যন্ত ৫৫ কিলোমিটার দীর্ঘ সড়ক নির্মাণের কাজ আগামী অক্টোবর মাসে শুরু হবে বলেও মন্ত্রী জানান। এই সড়ক নির্মাণের কাজ শেষ হলে ভুটান ও বাংলাদেশ যাতায়াতের ক্ষেত্রে দূরত্ব ও সময় উভয়ই সাশ্রয় হবে।
ব্রহ্মপুত্র নদে গড়ে ওঠা মাজুলি দ্বীপের প্রত্যন্ত অঞ্চলে বসবাসকারী মানুষের জন্য মাজুলি ও জোড়হাটের মধ্যে ৬.৮ কিলোমিটার দীর্ঘ ২ লেন বিশিষ্ট সংযোগকারী সড়কটি জাতীয় মহাসড়ক ৭১৫কে -এর সঙ্গে যুক্ত হবে। এর নির্মাণে খরচ ধরা হয়েছে ৯২৫ কোটি ৪৭ লক্ষ টাকা। মাজুলি ও জোড়হাটের মধ্যে সড়কের পাশাপাশি সেতু নির্মিত হলে মাজুলির সঙ্গে অবশিষ্ট আসামের সব মরশুমে উপযোগী যোগাযোগের মাধ্যম গড়ে উঠবে। এরফলে সেখানকার মানুষের দৈনন্দিন কর্মকান্ড আরও প্রসারিত হবে।
একইভাবে ব্রহ্মপুত্র নদের দক্ষিণ পাড়ে অবস্থিত মেঘালয়ের ফুলবাড়ি এবং উত্তর পাড়ে অবস্থিত আসামের ধুবড়ির মধ্যে সেতু নির্মিত হলে তা এই দুই শহরের মধ্যে যাতায়াতের দূরত্ব হ্রাস করবে এবং দৈনন্দিন অর্থনৈতিক কর্মকান্ডের আরও প্রসার ঘটাবে। ধুবড়ি ও ফুলবাড়ির মধ্যে চার লেন বিশিষ্ট এই সেতুটি নির্মাণে খরচ ধরা হয়েছে ৪ হাজার ৯৯৭ কোটি টাকা। এমনকি, এই দুই রাজ্যের দুই শহরের মধ্যে সেতু সংযোগ স্থাপিত হলে দূরত্ব ২০৫ কিলোমিটার থেকে কমে হবে কেবল ১৯ কিলোমিটার এবং যাত্রার সময় ৬ ঘন্টা থেকে কমে দাঁড়াবে ২০ মিনিট।
রেলমন্ত্রক
রেল বোর্ডের নতুন চেয়ারম্যান এবং সিইও পদে শ্রী বিনয় কুমার ত্রিপাঠি
কলকাতা, ৩ জানুয়ারি, ২০২২
কেন্দ্রীয় মন্ত্রিসভার নিয়োগ সংক্রান্ত কমিটি উত্তর পূর্ব রেলের জেনারেল ম্যানেজার শ্রী বিনয় কুমার ত্রিপাঠিকে রেল বোর্ডের চেয়ারম্যান তথা মুখ্যকার্যনির্বাহী আধিকারিক  পদে নিয়োগের প্রস্তাব অনুমোদন করেছে।
রুড়কি আইআইটি থেকে ইলেক্ট্রিক্যাল ইঞ্জিনিয়ারিং-এ বিটেক ডিগ্রিধারী শ্রী ত্রিপাঠি ১৯৮৩-তে ভারতীয় রেল সার্ভিসে যোগ দেন। উত্তর রেলের অ্যাসিস্ট্যান্ড ইলেক্ট্রিক্যাল ইঞ্জিনিয়ার পদে তাঁর কর্মজীবন শুরু হয়। এরপর তিনি রেলের বিভিন্ন গুরুত্বপূর্ণ পদে দায়িত্ব পালন করেছেন।
রেল বোর্ডের চেয়ারম্যান তথা সিইও পদে দায়িত্ব গ্রহণের পূর্বে শ্রী ত্রিপাঠি রেল বোর্ডের অতিরিক্ত সদস্য পদে দায়িত্ব পালন করেছেন।
শ্রী ত্রিপাঠি সুইজারল্যান্ড ও মার্কিন যুক্তরাষ্ট্রে প্রশিক্ষণ নিয়ে এসেছেন। ভারতীয় রেলে তৃতীয় পর্যায়ে অত্যাধুনিক লোকোমোটিভ চালু করার ক্ষেত্রে তিনি গুরুত্বপূর্ণ ভূমিকা নিয়েছিলেন। এই লোকোমোটিভগুলি এখন ভারতীয় রেলের অন্যতম চালিকাশক্তি। রেলের কাজকর্ম পরিচালনার ক্ষেত্রে শ্রী ত্রিপাঠির যেমন সুদীর্ঘ অভিজ্ঞতা রয়েছে, তেমনি তিনি রেলের আধিকারিক ও কর্মীদের কাছেও ব্যক্তি হিসেবে অত্যন্ত জনপ্রিয়।
CG/BD/AS/
(Visitor Counter : 16
প্রধানমন্ত্রীরদপ্তর
প্রতিরক্ষা খাতে বাজেট কার্যকর করার বিষয়ে ওয়েবিনারের মাধ্যমে প্রধানমন্ত্রীর সম্ভাষণ
ভারতের প্রতিরক্ষা ক্ষেত্র স্বচ্ছতা, নিশ্চিত ভবিষ্যৎ এবং সহজে ব্যবসার লক্ষ্যে এগিয়ে চলেছে: প্রধানমন্ত্রী
প্রতিরক্ষা খাতে উৎপাদন ক্ষমতা বৃদ্ধির ওপর গুরুত্ব আরোপ : নরেন্দ্র মোদী
নতুন দিল্লি,২২ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ ওয়েবিনারের মাধ্যমে কেন্দ্রীয় বাজেটে প্রতিরক্ষা খাতের সংস্থান কার্যকর করার ওপর আলোকপাত করেছেন। প্রধানমন্ত্রী তাঁর ভাষণে বলেন, আজকের এই ওয়েবিনারটি দেশের প্রতিরক্ষা ক্ষেত্রকে স্বাবলম্বী করার লক্ষ্যে গুরুত্বপূর্ণ ভূমিকা নেবে।
শ্রী নরেন্দ্র মোদী বলেন, স্বাধীনতার আগে দেশে শতাধিক সমরাস্ত্র তৈরির কারখানা ছিল। দুটি বিশ্বযুদ্ধেই ভারত থেকে বড় রকমের অস্ত্র রপ্তানি করা হতো। তবে, অনেক কারণে এই ক্ষেত্রটি স্বাধীনতার পর যতটা শক্তিশালী হওয়া উচিত ছিল ততটা হয়নি।
প্রধানমন্ত্রী বলেন, তাঁর সরকার তেজস যুদ্ধবিমানের বিকাশের জন্য প্রযুক্তিবিদ ও বিজ্ঞানীদের দক্ষতার ওপর নির্ভর করেছে। তাই আজ তেজস সাফল্যের সঙ্গে আকাশে উড়ছে।কয়েক সপ্তাহ আগেই তেজস-কেনার জন্য ৪৮ হাজার কোটি টাকার বরাত দেওয়া হয়েছে।
প্রধানমন্ত্রী বলেন, ২০১৪ সাল থেকে সরকার স্বচ্ছতা, নিশ্চিত ভবিষ্যৎ ও সহজে ব্যবসার লক্ষ্য নিয়ে প্রতিরক্ষা ক্ষেত্রকে এগিয়ে যাওয়ার চেষ্টা চালাচ্ছে। সরকার ডি- লাইসেন্সিং, ডি- রেগুলেশন, রপ্তানি মূলক প্রচার, বৈদেশিক বিনিয়োগ, উদারীকরণ প্রভৃতি বিষয়ে প্রয়োজনীয় পদক্ষেপ গ্রহণ করেছে।
প্রধানমন্ত্রী বলেন, ভারত প্রতিরক্ষা সম্পর্কিত ১০০টি স্বতন্ত্র বিষয় নিয়ে একটি তালিকা তৈরি করেছে যা স্থানীয় শিল্পের সহায়তায় দেশীয়ভাবে উৎপাদন করা যায়। এজন্য একটি সময়সীমা নির্ধারণ করা হয়েছে।
তিনি বলেন, এটিকে সরকারি ভাষায় নেতিবাচক তালিকা বলা হলেও স্বনির্ভরতার ভাষায় এটি একটি ইতিবাচক তালিকা। এর ফলে ভারতে কর্মসংস্থান সৃষ্টি হবে। এটি এমন একটি ইতিবাচক তালিকা, যা আমাদের প্রতিরক্ষা ক্ষেত্রের প্রয়োজনে বিদেশের ওপর নির্ভরতা হ্রাস করবে। এটি সেই ইতিবাচক তালিকা যা ভারতে দেশীয় পণ্য বিক্রি নিশ্চিত করবে।
প্রধানমন্ত্রী বলেন, বাজেটে দেশের প্রতিরক্ষা মূলধনের একটি অংশ দেশীয় সামগ্রী সংগ্রহের জন্য সংরক্ষিত রাখা হয়েছে। তিনি বেসরকারি উদ্যোগকে এগিয়ে আসার এবং প্রতিরক্ষা সরঞ্জাম গুলির নকশা এবং উৎপাদনের ক্ষেত্রে অংশগ্রহণ করে বিশ্বব্যাপী ভারতের পতাকা উঁচু রাখার আহ্বান জানান।
প্রধানমন্ত্রী বলেন, দেশের এমএসএমই গুলি উৎপাদনের ক্ষেত্রে মেরুদন্ডের কাজ করে। আজ দেশে যেসব সংস্কারের প্রক্রিয়া চলছে তা তাদের আরও স্বাধীনতা দিচ্ছে এবং ব্যবসা সম্প্রসারিত করতে উৎসাহ যোগাচ্ছে।
প্রধানমন্ত্রী বলেন, এদেশে আজ যে প্রতিরক্ষা করিডোর তৈরি হচ্ছে তা স্থানীয় শিল্পোদ্যোগী এবং স্থানীয় উৎপাদনের কাজে সহায়তা করবে। আজ আমাদের প্রতিরক্ষা ক্ষেত্রটি স্বনির্ভরতা এবং সশক্তিকরণ অর্থাৎ জওয়ান এবং যুব সম্প্রদায় দুপক্ষকেই শক্তি যোগাবে।
জাহাজচলাচলমন্ত্রক
এই প্রথম সাগরে পণ্যবাহী বিশালাকৃতি জাহাজ নোঙর করে কলকাতা শ্যামা প্রসাদ মুখোপাধ্যায় বন্দর ইতিহাস তৈরি করেছে
কলকাতা, ৮ জুন, ২০২১
কলকাতায় শ্যামা প্রসাদ মুখোপাধ্যায় বন্দর থেকে ৮০ মাইল এবং হলদিয়া ডক কমপ্লেক্স থেকে ২৫ মাইল দূরে সাগরে আজ পানামার পতাকা বহনকারী এই প্রথম পণ্যবাহী বিশালাকৃতি জাহাজ 'এমভি লেক ডি' নোঙর করায় ঐতিহাসিক মাইলফলক অর্জন করেছে। বিশালাকৃতি এই জাহাজটি ২০১১ সালে তৈরি। চলতি বছরের ১০ই মে অস্ট্রেলিয়ার অ্যাবুট পয়েন্ট থেকে রওনা দেয়। সিঙ্গাপুরে জাহাজে তেল ভরে ফের রওনা দিয়ে বিশাখাপত্তনমে ৯৫ হাজার ৮১০ এমটি পণ্য খালাস করে। এরপর জাহাজটি সাগরে নোঙর করেছে।
কলকাতায় শ্যামা প্রসাদ মুখোপাধ্যায় বন্দরের চেয়ারম্যান শ্রী বিনীত কুমার জানিয়েছেন যে, এমভি লেক ডি জাহাজ সাগরে নোঙর করায় বিশেষ সুবিধা হয়েছে। কারণ, এই জাহাজে একসঙ্গে ৬৬ হাজার মেট্রিক টন পণ্য পরিবহণ করতে সক্ষম। অন্যথায় দুই থেকে তিনটি পৃথক জাহাজ লাগবে। এই বিশালাকৃতি জাহাজে একসঙ্গে এত পরিমাণ পণ্য পরিবহণ না করলে হলদিয়া বা কলকাতা থেকে রেলপথে এই পণ্য সুনির্দিষ্ট গন্তব্যে পৌঁছে দিতে প্রচুর খরচ হত। এর ফলে, রেল পথের ভাড়া সাশ্রয় হয়েছে। শ্রী কুমার আরও জানান, শ্যামা প্রসাদ মুখোপাধ্যায় বন্দর গত ১৫১ বছর ধরে ধারাবাহিক ভাবে ভারতীয় মূল বন্দর পরিচালন ক্ষেত্রে গুরুত্বপূর্ণ ভূমিকা পালন করে আসছে। বন্দরের কর্মচারীদের সক্রিয় সহযোগিতায় পণ্য ওঠা-নামানোর পরিমাণ বেড়েছে বলেও তিনি জানান। ২০২১-২২ অর্থবর্ষে কলকাতা পোর্ট ট্রাস্টে ৬৫ মিলিয়ন টনেরও বেশি পণ্য সম্ভার পরিচালন করা সম্ভবপর হবে বলেও আশাপ্রকাশ করেন তিনি।
(CG/SS/AS/
কেন্দ্রীয়মন্ত্রিসভা
ন্যাশনাল ইনস্টিটিউট অফ মাইনার্স হেল্থ-কে আইসিএমআর-ন্যাশনাল ইনস্টিটিউট অফ অক্যুপেশনাল হেল্থ-এর সঙ্গে একত্রিকরণের সিদ্ধান্তে মন্ত্রিসভার অনুমোদন
নয়াদিল্লি, ২৪ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভা খনি মন্ত্রকের অধীন স্বশাসিত সংস্থা ন্যাশনাল ইনস্টিটিউট অফ মাইনার্স হেল্থ -কে বন্ধ করে দেওয়ার সিদ্ধান্ত নিয়েছে। এই সংস্থাটিকে স্বাস্থ্য ও পরিবারকল্যাণ মন্ত্রকের আমেদাবাদের আইসিএমআর-ন্যাশনাল ইনস্টিটিউট অফ অক্যুপেশনাল হেল্থ -এর সঙ্গে সংযুক্ত করা হবে। সংযুক্তিকরণের এই প্রক্রিয়ায় এনআইএমএইচ-এর সমস্ত সম্পত্তি এবং কর্মচারীরা এনআইওএইচ-এর আওতায় চলে যাবেন। এনআইএমএইচ-এর কর্মীদের বেতন অপরিবর্তিত থাকবে। এই সংযুক্তিকরণের প্রক্রিয়ায় স্বাস্থ্য ও পরিবারকল্যাণ মন্ত্রকের বিভিন্ন সংস্থা প্রয়োজনীয় পদক্ষেপ নেবে।
এই সংযুক্তিকরণের ফলে পেশাগত কারণে স্বাস্থ্যজনিত নানা সমস্যার সমাধানে দুটি প্রতিষ্ঠানের অভিজ্ঞতা এবং জনগণের টাকার দক্ষ ব্যবহার সম্ভব হবে।
CG/CB/DM
(Visitor Counter : 98
স্বাস্থ্যওপরিবারকল্যাণমন্ত্রক
উত্তর প্রদেশ, ঝাড়খন্ড, ছত্তিশগড় ও ওডিশায় স্বাস্থ্য মন্ত্রক কেন্দ্রীয় দল পাঠিয়েছে
কেন্দ্রীয় দল কোভিড প্রতিরোধ, নজরদারি, নমুনা পরীক্ষা ও চিকিৎসা পরিকাঠামো উন্নত করতে সাহায্য করবে
নয়াদিল্লি, ৩১ অগাস্ট, ২০২০
উত্তর প্রদেশ, ঝাড়খন্ড, ছত্তিশগড় ও ওডিশা – এই ৪টি রাজ্যে স্বাস্থ্য ও পরিবার কল্যাণ মন্ত্রক উচ্চ পর্যায়ের কেন্দ্রীয় দল পাঠানোর সিদ্ধান্ত নিয়েছে। এই রাজ্যগুলিতে কোভিড সংক্রমণের হার হঠাৎ-ই বৃদ্ধি পেয়েছে এবং কোথাও কোথাও সংক্রমিতদের মৃত্যুর হারও বেশি।
এই দলটি সংশ্লিষ্ট রাজ্যকে কোভিড সংক্রমণ প্রতিহত করা, নজরদারি, নমুনা পরীক্ষা এবং সংক্রমিতদের চিকিৎসার দ্রুত ব্যবস্থা করতে প্রয়োজনীয় সাহায্য করবে। প্রতিটি দলে ১ জন মহামারী বিশেষজ্ঞ ও ১ জন জনস্বাস্থ্য বিশেষজ্ঞ থাকবেন।
উত্তর প্রদেশে ৫৪ হাজার ৬৬৬, ওডিশায় ২৭ হাজার ২১৯, ছত্তিশগড়ে ১৩ হাজার ৫২০ এবং ঝাড়খন্ডে ১১ হাজার ৫৭৭ জন চিকিৎসাধীন সংক্রমিত রয়েছেন। এ পর্যন্ত উত্তর প্রদেশে ২ লক্ষ ২৫ হাজার ৬৩২ জন, ওডিশায় ১ লক্ষ ৯৩৪ জন, ঝাড়খন্ডে ৩৮ হাজার ৪৩৫ জন এবং ছত্তিশগড়ে ৩০ হাজার ৯২ জন সংক্রমিত হয়েছেন। উত্তর প্রদেশে ৩ হাজার ৪২৩ জন, ওডিশায় ৪৮২ জন, ঝাড়খন্ডে ৪১০ জন এবং ছত্তিশগড়ে ২৬৯ জন সংক্রমিত মারা গেছেন।
কেন্দ্র বিভিন্ন সময়ে রাজ্যগুলিতে কেন্দ্রীয় দল পাঠাচ্ছে। রাজ্যগুলি যাতে পরিস্থিতি মোকাবিলা করতে পারে, তার জন্য সবরকমের সাহায্য করা হচ্ছে।
(CG/CB/SB
মহাকাশদপ্তর
ইসরোর সহযোগিতায় আইআইটি-তে মহাকাশ গবেষণার লক্ষ্যে সেল গঠন
নয়াদিল্লি, ৫ ডিসেম্বর, ২০১৯
ভারতীয় মহাকাশ গবেষণা সংস্থা  বম্বে, কানপুর, খড়্গপুর ও মাদ্রাজ ইন্ডিয়ান ইনস্টিটিউট অফ টেকনলজি  এবং ব্যাঙ্গালোরের ইন্ডিয়ান ইনস্টিটিউট অফ সায়েন্স-এ পাঁচটি মহাকাশ প্রযুক্তি সেল গঠন করেছে। এছাড়া, পুণের সাবিত্রীবাঈ ফুলে পুণে বিশ্ববিদ্যালয়ের সঙ্গে যৌথ গবেষণা কর্মসূচি শুরু করেছে। মহাকাশ প্রযুক্তি এবং তার প্রয়োগ নিয়ে গবেষণামূলক কাজ চালানোই এর মূল উদ্দেশ্য। ইসরো এই প্রকল্পগুলিতে তহবিল যুগিয়ে থাকে।
রাজ্যসভায় এক প্রশ্নের লিখিত জবাবে উত্তর-পূর্বাঞ্চল উন্নয়ন , প্রধানমন্ত্রীর দপ্তর, কর্মী, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং এই তথ্য জানিয়েছেন।
CG/CB/DM
(Visitor Counter : 37
প্রতিরক্ষামন্ত্রক
সর্বাধুনিক প্রতিরক্ষা সরঞ্জাম উৎপাদন
নতুন দিল্লি, ২৫ মার্চ, ২০২২
কেন্দ্রীয় সরকার প্রতিরক্ষা সরঞ্জাম তৈরির ক্ষেত্রে বেশ কয়েক বছর ধরে নীতিগত কিছু উদ্যোগ নিয়েছে। দেশীয় নকশা থেকে শুরু করে সর্বক্ষেত্রেই প্রতিরক্ষা সরঞ্জাম তৈরিতে সংস্কার নিয়ে আসা হয়েছে। অন্যান্য বিষয়গুলির সাথে রয়েছে প্রতিরক্ষা অধিগ্রহণ প্রক্রিয়া বা ডিফারেন্স অ্যাকুইজিশন প্রসিডিওর-২০২০। এর মাধ্যমে আঠারোটি প্রধান প্রতিরক্ষা প্ল্যাটফর্মের কথা ঘোষণা করা হয়েছে। প্রতিরক্ষা সরঞ্জাম ক্রয়ের ক্ষেত্রে ২০৯ টি আইটেমের বিশেষ ইতিবাচক দেশীয় তালিকা প্রকাশ করা হয়েছে। এর পাশাপাশি ডিফেন্স পাবলিক সেক্টর আন্ডারটেকিং- এর মাধ্যমে মোট ২৮৯১ টি আইটেমের বিশেষ তালিকা গঠন করে বিজ্ঞপ্তি প্রকাশ করা হয়েছে। এর পাশাপাশি, শিল্প লাইসেন্স প্রক্রিয়ার সরলীকরণ, প্রত্যক্ষ বিদেশি বিনিয়োগ এবং শিল্পোদ্যোগ গুলিকে উৎসাহ প্রদান করা হয়েছে। ভারতীয় শিল্পক্ষেত্র গুলির জন্য সৃজন নামে একটি নতুন পোর্টাল চালু করা হয়েছে।
কেন্দ্রীয় সরকার অত্যাধুনিক প্রতিরক্ষা পণ্যের দেশীয় উৎপাদন এবং বিভিন্ন দেশ থেকে ভারতের প্রতিরক্ষা প্রযুক্তি হস্তান্তরের জন্য বেশ কয়েকটি নীতি গ্রহণ করেছে।
আজ লোকসভায় এক লিখিত প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 85
সংস্কৃতিমন্ত্রক
জাতীয় গ্রন্হাগারে বাংলার মাটিতে জাতীয়তাবাদ শীর্ষক ডিজিটাল প্রদর্শনীর উদ্বোধন
কলকাতা, ০৮ মার্চ, ২০১৯
বাংলার মাটিতে জাতীয়তাবাদ নিয়ে কলকাতায় জাতীয় গ্রন্হাগারে বেলভেডিয়ার হাউসে এক ডিজিটাল প্রদর্শনীর উদ্বোধন আয়োজন করা হয়েছে। আজ এই প্রদর্শনীর উদ্বোধন করেন পশ্চিমবঙ্গের রাজ্যপাল শ্রী কেশরীনাথ ত্রিপাঠী।
এই প্রদর্শনী আয়োজনের উদ্দেশ্য হল, বঙ্কিমচন্দ্র চট্টোপাধ্যায়, রবীন্দ্রনাথ ঠাকুর, সুভাষ চন্দ্র বসু ও শ্যামাপ্রসাদ মুখার্জীর মতো মহান ব্যক্তিত্বদের অনুপ্রেরণাদায়ক জীবন-কর্ম সম্বন্ধে যুব সম্প্রদায়কে সচেতন করে তোলা। এছাড়াও, ব্রিটিশ সাম্রাজ্যবাদের বিরুদ্ধে স্বাধীনতা সংগ্রামে মহান এই ব্যক্তিদের অবিস্মরনীয় অবদান সম্পর্কে সকলকে অবহিত করা।
কলকাতার ভারতীয় যাদু ঘরের পক্ষ থেকেও জাতীয় গ্রন্হাগারে বেলভেডিয়ার হাউসে ‘প্রতিমূর্তি ও প্রতীকের মাধ্যমে ভারতের কাহিনী’ নিয়ে আরও একটি প্রদর্শনীর আয়োজন করা হয়েছে। এই প্রদর্শনীতে একাধিক পুরাতাত্ত্বিক নিদর্শন যেমন- গৌতম বুদ্ধ, ভগবান মহাবীরা, ভগবান বিষ্ণু, ভগবান শিবের প্রস্তর মূর্তি ছাড়াও যন্ত্র, ভগবান বুদ্ধের পদকমল, অশোক চক্র প্রভৃতি প্রতীক স্হান পেয়েছে।
জাতীয় গ্রন্হাগারে এই প্রদর্শনীর আয়োজনে সাহায্য করেছে এক্সপ্রেশন অ্যাড এজেন্সি প্রাইভেট লিমিটেড এবং ট্যাগবিন সার্ভিসেস প্রাইভেট লিমিটেড।
CG/BD/NS
(Visitor Counter : 121
অর্থমন্ত্রক
অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ আয়কর দপ্তরের কার্যালয় ভবনের শিলান্যাস করেছেন
নতুন দিল্লি, ৫ সেপ্টেম্বর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ব্যাঙ্গালুরুতে ইনফ্যান্ট্রি রোডে ৪, ৫ ও ৬ নম্বর প্লটে আয়কর দপ্তরের কার্যালয় ভবনের শিলান্যাস করেছেন। এই উপলক্ষে তিনি একটি ফলকের আবরণ উন্মোচন করেন। অনুষ্ঠানে ব্যাঙ্গালোর সেন্ট্রাল নির্বাচনী এলাকার সংসদ সদস্য শ্রী পি সি মোহন উপস্থিত ছিলেন। এছাড়াও কেন্দ্রীয় রাজস্ব দপ্তরের সচিব শ্রী তরুণ বাজাজ, কেন্দ্রীয় প্রত্যক্ষ কর পর্ষদের  চেয়ারম্যান শ্রী জে বি মহাপাত্র এবং কেন্দ্রীয় পরোক্ষ ও সীমাশুল্ক পর্ষদের  চেয়ারম্যান শ্রী অজিত কুমার উপস্থিত ছিলেন। আয়কর দপ্তরের প্রস্তাবিত ভবনটি ১৯ তল বিশিষ্ট হবে এবং সেখানে বেসমেন্ট বা ভূগর্ভস্থ পার্কিং থাকবে। আয়কর দপ্তরের এই ভবনটি এমন ভাবে তৈরি করা হচ্ছে, যেখানে প্রাকৃতিক আলোর প্রাচুর্য থাকবে এবং পরিবেশ-বান্ধব ভবন হিসেবে 'গৃহ রেটিং ফোর' মান অনুযায়ী গড়ে তোলা হবে। ভবনটিতে বিদ্যুৎ যোগানোর জন্য সৌর বিদ্যুৎ প্যানেল বসানো হবে। সেই সঙ্গে বৃষ্টির জল ধরে রাখার ব্যবস্থাও থাকছে। এই ভবনের ব্যবহৃত জল শোধনের পর তা উদ্যানে দেওয়া হবে। এছাড়াও সেন্ট্রাল এয়ার ক্লিনিং সিস্টেমের জন্য ভবনটিতে প্রয়োজনীয় যন্ত্রপাতি ও সাজসরঞ্জাম বসানো হবে, যার ফলে ম্যাগনেটিক ফিল্টার এবং আল্ট্রাভায়োলেট রে স্টেরিলাইজেশনের সুবিধা মিলবে। সিপিডাব্লুডি-র ব্যাঙ্গালোর প্রোজেক্ট সার্কেল এই ভবন নির্মাণের দায়িত্বে রয়েছে।
অত্যাধুনিক ও পরিবেশ-বান্ধব এই ভবনে করদাতাদের জন্য বসার জায়গা সহ অগ্রাধিকারের ভিত্তিতে অভিযোগ নিষ্পত্তির লক্ষ্যে বিশেষ জনসংযোগ কার্যালয় থাকছে। করদাতাদের নির্ঝঞ্ঝাট পরিষেবা দিতে ভবনটিতে আয়কর সেবা কেন্দ্র থাকবে। প্রকৃতপক্ষে সমগ্র ভবনটিকেই করদাতা বান্ধব হিসেবে গড়ে তোলা হবে। আয়কর দপ্তরের আধিকারিক ও কর্মীদের নিত্যনৈমিত্তিক কাজ সহজ ভাবে পরিচালনার জন্য পর্যাপ্ত জায়গা থাকছে।
CG/BD/AS/
(Visitor Counter : 129